**NÁRODNÁ RADA SLOVENSKEJ REPUBLIKY**

**VII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Číslo: 22/2017

**349a**

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 349)**

Výbor Národnej rady Slovenskej republiky pre financie a rozpočet ako gestorský výbor podáva Národnej rade Slovenskej republiky podľa § 79 ods. 1 zákona o  rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

I.

Národná rada Slovenskej republiky uznesením č. 418 z 1. februára 2017 pridelila vládny návrh zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 349) na  prerokovanie týmto výborom:

* Výboru Národnej rady Slovenskej republiky pre financie a rozpočet,
* Ústavnoprávnemu výboru Národnej rady Slovenskej republiky.

Určila zároveň Výbor Národnej rady Slovenskej republiky pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

K predmetnému vládnemu návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť s pozmeňujúcimi a doplňujúcimi návrhmi**

* **Výbor** Národnej rady Slovenskej republiky **pre financie a rozpočet** (uzn. č. **131** zo dňa **15. marca 2017**)
* **Ústavnoprávny výbor** Národnej rady Slovenskej republiky (uzn. č. **160** zo dňa **14. marca 2017**)

IV.

Z uznesení výborov Národnej rady Slovenskej republiky uvedených v III. bode tejto spoločnej správy vyplývajú **tieto pozmeňujúce a doplňujúce návrhy:**

1. **V čl. I bod 1.**

V čl. I, 1. bode sa za slovo „zákona“ vkladajú slová „okrem § 34 ods. 2 druhej a tretej vety“ a v § 34 ods. 2 sa slová „správa finančnej kontroly, ktorá“ nahrádzajú slovami „Úrad vládneho auditu, ktorý“ a slová „je správa finančnej kontroly povinná“ sa nahrádzajú slovami „je Úrad vládneho auditu povinný““.

Pripomienka zabezpečuje dôsledné nahradenie pojmov v zmysle úpravy navrhnutej v čl. I, 1. bode aj s následnými nevyhnutnými gramatickými zmenami.

**Ústavnoprávny výbor NR SR**

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bod 2. znie:**

„2. V § 3 ods. 1 písm. k) sa slová „poskytovateľa vydaného podľa § 41“ nahrádzajú slovami „správneho orgánu podľa § 41 ods. 5 alebo § 41a ods. 3“.“.

V záujme právnej istoty sa dopĺňajú relevantné odseky z ustanovenia § 41 a § 41a, ktoré upravujú rozhodnutie správneho orgánu o vrátení sumy uvedenej v žiadosti o vrátenie poskytnutého príspevku alebo jeho časti. Zároveň sa slovné spojenie „rozhodnutie poskytovateľa“ nahrádza slovným spojením „rozhodnutie správneho orgánu“, nakoľko pojem správny orgán podľa § 41 ods. 6, resp. § 41a ods. 4 subsumuje riadiaci orgán, sprostredkovateľský orgán, aj Pôdohospodársku platobnú agentúru (ďalej len „agentúra“), t. j. subjekty, ktoré rozhodujú v správnom konaní o vrátení poskytnutého príspevku alebo jeho časti.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bod 5.**

V čl. I, 5. bode sa za slová „§ 3 ods. 2 písm. c) sa“ vkladajú slová „čiarka za slovami „Česká republika“ nahrádza slovom „a“,“ a za slovo „vypúšťajú“ sa vkladá slovo „sa“.

Pripomienka legislatívno-technicky koriguje znenie novelizačného bodu.

**Ústavnoprávny výbor NR SR**

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bod 9. a v čl. II bod 2.**

V čl. I, 9. bode, § 8 ods. 5 a v čl. II, 2. bode, § 8 ods. 4 sa slovo „nechať“ nahrádza slovom „dať“.

Ide o legislatívno-technické zosúladenie s  terminológiou používanou v § 89 Civilného sporového poriadku.

**Ústavnoprávny výbor NR SR**

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bod 9.**

V čl. I, 9. bode, § 8 ods. 6sa za slová „alebo s riadením“ vkladá slovo „časti“.

Ide o legislatívno-technické zosúladenie so znením § 8 ods. 2, podľa ktorého môže sprostredkovateľský orgán riadiť len časť operačného programu.

**Ústavnoprávny výbor NR SR**

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bode 9.** § 8 ods. 6 sa za prvé slová „§ 41“ vkladajú slová „ods. 5“ a za prvé slová „§ 41a“ sa vkladajú slová „ods. 3“.

V záujme právnej istoty sa dopĺňajú relevantné odseky z ustanovenia § 41 a § 41a, ktoré upravujú rozhodnutie o vrátení sumy uvedenej v žiadosti o vrátenie poskytnutého príspevku alebo jeho časti.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bode 12.** § 16a ods. 1 prvá veta znie: „Ak poskytovateľ poskytuje príspevok alebo jeho časť prijímateľovi formou zjednodušeného vykazovania výdavkov podľa osobitných predpisov,62b) poskytovateľ postupuje podľa ním vypracovanej metodiky zjednodušeného vykazovania výdavkov.“.

S cieľom jednoznačného výkladu sa upresňuje, že využívanie zjednodušenej formy vykazovania výdavkov je možnosťou, nie povinnosťou.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bod 12.**

V čl. I, 12. bode, § 16a sa odkazy 62b až 62e a poznámky pod čiarou k odkazom 62b až 62e označujú ako odkazy 62d až 62g a poznámky pod čiarou k odkazom 62d až 62g.

Legislatívno- technická pripomienka precizuje označenie novozavedených odkazov a relevantných poznámok pod čiarou vzhľadom k existencii odkazov 62b a 62c a poznámok pod čiarou k odkazom 62b a 62c v § 16 platného znenia zákona.

**Ústavnoprávny výbor NR SR**

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bod 14.**

V čl. I, 14. bode, § 18 ods. 5 sa slová „dôvody na zastavenie konania uvedené v § 20“

nahrádzajú slovami „dôvody uvedené v § 20 ods. 1“.

Pripomienka spresňuje navrhované ustanovenie tak, aby bolo jasne zrejmé, že posudzovanie projektového zámeru nie je súčasťou konania o žiadosti (§ 19 platného znenia zákona).

**Ústavnoprávny výbor NR SR**

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I  bod 23. znie:**

„23. V § 32 sa vypúšťa odsek 5.“.

Vzhľadom k všeobecnému ustanoveniu o forme poskytovania príspevku v § 25 ods. 1 zákona je znenie § 32 ods. 5 pre programy cezhraničnej spolupráce nadbytočné a môže spôsobovať výkladové problémy, keďže aj pre programy cezhraničnej spolupráce platí všeobecná úprava § 25 ods. 1.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bod 24.**

V čl. I, 24. bode, § 33 ods. 2 sa slová „roku73) nepresiahne bez úrokov 250 eur“ nahrádzajú slovami „rokunepresiahne bez úrokov 250 eur73)“.

Ide o legislatívno-technické upresnenie v súvislosti so správnym umiestnením odkazu 73 v súlade s čl. 122 ods. 2 nariadenia (EÚ) č. 1303/2013 a čl. 4 delegovaného nariadenia (EÚ) 2016/568.

**Ústavnoprávny výbor NR SR**

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bod 24.**

V čl. I, 24. bode sa v poznámke pod čiarou k odkazu 73 na začiatok dopĺňa nový riadok,

ktorý znie: „Čl. 122 ods. 2 nariadenia (EÚ) č. 1303/2013 v platnom znení.“.

Ide o legislatívno-technické doplnenie relevantného ustanovenia nariadenia (EÚ) č. 1303/2013, ktoré umožňuje navrhovanú právnu úpravu.

**Ústavnoprávny výbor NR SR**

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bod 25. znie:**

„25. V § 34 ods. 3 prvej vete sa slová „riadiaceho orgánu podľa § 41“ nahrádzajú slovami „správneho orgánu podľa § 41 ods. 5 alebo § 41a ods. 3“ a za slová „po dobu piatich rokov“ sa vkladajú slová „odo dňa pripísania finančných prostriedkov na účet riadiaceho orgánu“.“.

V záujme právnej istoty sa dopĺňajú relevantné odseky z ustanovenia § 41 a § 41a, ktoré upravujú rozhodnutie správneho orgánu o vrátení sumy uvedenej v žiadosti o vrátenie poskytnutého príspevku alebo jeho časti. Zároveň sa slovné spojenie „rozhodnutie riadiaceho orgánu“ nahrádza slovným spojením „rozhodnutie správneho orgánu“, nakoľko pojem správny orgán podľa § 41 ods. 6, resp. § 41a ods. 4 subsumuje riadiaci orgán, sprostredkovateľský orgán, aj agentúru, t. j. subjekty, ktoré rozhodujú v správnom konaní o vrátení poskytnutého príspevku alebo jeho časti.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bode 26.** § 34 ods. 4 úvodnej vete sa slová „riadiaceho orgánu alebo sprostredkovateľského orgánu podľa § 41 alebo § 41a“ nahrádzajú slovami „správneho orgánu podľa § 41 ods. 5 alebo § 41a ods. 3“.

Rozhodnutie podľa § 41 ods. 5 alebo § 41a ods. 3 o vrátení sumy uvedenej v žiadosti o vrátenie príspevku alebo jeho časti môže vydať správny orgán, ktorým je riadiaci orgán, sprostredkovateľský orgán, ale aj agentúra, ktorej vymedzenie v ustanovení § 34 ods. 4 absentovalo. Z uvedeného dôvodu došlo k nahradeniu pojmu „rozhodnutie riadiaceho orgánu alebo sprostredkovateľského orgánu podľa § 41 alebo § 41a“ pojmom „rozhodnutie správneho orgánu podľa § 41 ods. 5 alebo § 41a ods. 3“, nakoľko pojem „správny orgán“ subsumuje aj agentúru ako legitimovaný subjekt na vydanie rozhodnutia o vrátení príspevku z EŠIF. Zároveň boli v záujme právnej istoty doplnené relevantné odseky z ustanovenia § 41 a § 41a, ktoré upravujú rozhodnutie správneho orgánu o vrátení sumy uvedenej v žiadosti o vrátenie poskytnutého príspevku alebo jeho časti.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bod 26.**

V čl. I, 26. bode, § 34 ods. 4 úvodnej vete sa slová „od prijatia finančných prostriedkov riadiacim orgánom“ nahrádzajú slovami „od pripísania finančných prostriedkov na účet riadiaceho orgánu“.

Pripomienka terminologicky spresňuje navrhované ustanovenie, tak aby pojmovo zodpovedalo ustanoveniu § 34 ods. 3 (čl. I, 25. bod návrhu zákona).

**Ústavnoprávny výbor NR SR**

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I sa za bod 26.** vkladá nový bod 27., ktorý znie:

„27. V § 34 ods. 5 sa slová „riadiaceho orgánu podľa § 41“ nahrádzajú slovami „správneho orgánu podľa § 41 ods. 5 alebo § 41a ods. 3“.“.

Nasledujúce body sa primerane prečíslujú.

V záujme právnej istoty sa dopĺňajú relevantné odseky z ustanovenia § 41 a § 41a, ktoré upravujú rozhodnutie správneho orgánu o vrátení sumy uvedenej v žiadosti o vrátenie poskytnutého príspevku alebo jeho časti. Zároveň sa slovné spojenie „rozhodnutie riadiaceho orgánu“ nahrádza slovným spojením „rozhodnutie správneho orgánu“, nakoľko pojem správny orgán podľa § 41 ods. 6, resp. § 41a ods. 4 subsumuje riadiaci orgán, sprostredkovateľský orgán, aj agentúru, t. j. subjekty, ktoré rozhodujú v správnom konaní o vrátení poskytnutého príspevku alebo jeho časti.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bod 29.**

V čl. I, 29. bode, § 37 ods. 3 sa druhá bodkočiarka nahrádza bodkou a text za ňou sa nahrádza vetou rovnakého znenia.

Pripomienka gramaticky precizuje navrhované znenie tak, aby v zmysle zachovania presnosti a jasnosti legislatívneho textu neboli v príslušnom ustanovení v jednej vete použité dve bodkočiarky.

**Ústavnoprávny výbor NR SR**

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bod 30.**

V čl. I, 30. bode, § 37 ods. 4 až 6 sa vypúšťajú slová „uvedenému v odseku 3“.

Pripomienka vypúšťa nadbytočné slová v zmysle zaužívanej terminológie tak v platnom znení zákona ako aj v návrhu zákona, kde konkrétny riadiaci orgán nie je špecifikovaný vnútorným odkazom.

**Ústavnoprávny výbor NR SR**

**Výbor NR SR pre financie a rozpočet**

**Gestorský výbor odporúča schváliť.**

1. V čl. I bod 31. znie:

„31. V § 37 ods. 10 sa za slovo „ak“ vkladajú slová „prijímateľ, partner, poskytovateľ,“.“.

V rámci navrhovanej novelizácie § 37 ods. 10 je predmetné ustanovenie vhodné doplniť rovnako aj o prípady, kedy v zmysle zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov je podozrivým zo spáchania trestného činu okrem prijímateľa aj osoba partnera alebo poskytovateľa.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I sa za bod 35.** vkladajú nové body 36. a 37., ktoré znejú:

„36. V § 39 odsek 3 znie:

„(3) Prijímateľ a partner je povinný uchovávať v origináli kompletnú dokumentáciu týkajúcu sa realizácie projektu, verejného obstarávania, účtovnú dokumentáciu podľa odseku 1, evidenciu podľa odseku 2 a inú dokumentáciu týkajúcu sa projektu v súlade s osobitným predpisom89) do 31.decembra 2028 alebo aj po tomto dátume, ak do 31. decembra 2028 nedošlo k vysporiadaniu finančných vzťahov medzi poskytovateľom a prijímateľom podľa § 41 až 43 a v súlade so zmluvou alebo rozhodnutím podľa § 16 ods. 2; rovnopis zmluvy, rámcovej dohody alebo koncesnej zmluvy, uzavretej ako výsledok verejného obstarávania, je prijímateľ a partner povinný uchovávať počas celej doby jej trvania.“.“.

37. V § 39 sa vypúšťa odsek 4.

Doterajší odsek 5 sa označuje ako odsek 4.“.

K bodu 36.:

Vzhľadom na povinnosť členského štátu vyplývajúcu z čl. 140 nariadenia 1303/2013, v zmysle ktorej je potrebné zabezpečiť archiváciu dokumentov týkajúcich sa projektov pre prípadné kontroly, resp. audity, je nevyhnutné túto povinnosť uložiť aj prijímateľom, nakoľko bez ich súčinnosti nie je možné povinnosti vyplývajúce z čl. 140 všeobecného nariadenia naplniť. Priestor na osobitnú úpravu vo vzťahu k dokumentácii k verejnému obstarávaniu vytvára novelizované znenie § 24 ods. 1, § 111 ods. 5 a § 117 ods. 4 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len zákon č. 343/2015 Z. z.).

K bodu 37.:

Vzhľadom k tomu, že zákon č. 292/2014 Z. z. nezaväzuje zahraničné subjekty, je predmetná úprava nadbytočná. Príslušné povinnosti v prípade prijímateľa alebo partnera z iného štátu sú upravené v zmluvných podmienkach, na základe ktorých sa príspevok poskytuje.

Nasledujúce body sa primerane prečíslujú.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bod 36.**

V čl. I, 36. bode, § 40 ods. 2 sa za slovo „vrátením“ vkladajú slová „príspevku alebo jeho časti“.

Pripomienka terminologicky precizuje predmetné ustanovenie a zároveň zosúlaďuje s ostatnými ustanoveniami platného znenia zákona [napr. § 3 ods. 1 písm. j), § 42 ods. 1 písm. c)].

**Ústavnoprávny výbor NR SR**

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bode 37.** § 41 odsek 1 znie:

„(1) Ak poskytovateľ na základe vlastného podnetu alebo podnetu iného orgánu zistí porušenie pravidiel a postupov verejného obstarávania,100) ktoré malo alebo mohlo mať vplyv na výsledok verejného obstarávania, prostredníctvom žiadosti o vrátenie vyzve prijímateľa vrátiť poskytnutý príspevok alebo jeho časť vzťahujúci sa na predmet zákazky; ak iný orgán ako poskytovateľ zistí porušenie pravidiel a postupov verejného obstarávania,100) ktoré malo alebo mohlo mať vplyv na výsledok verejného obstarávania a poskytovateľ s týmto zistením nesúhlasí, poskytovateľ podá podnet101) Úradu pre verejné obstarávanie.“.

V záujme jednoznačnej a jednotnej úpravy postupu pri porušení pravidiel a postupov verejného obstarávania pri nadlimitných a podlimitných zákazkách, ako aj pri zákazkách s nízkou hodnotou, sa v ustanovení § 41 ods. 1 dopĺňa pravidlo, že poskytovateľ môže vyzvať prijímateľa na vrátenie poskytnutého príspevku alebo jeho časti aj v prípade, ak poskytovateľ zistil porušenia pravidiel a postupov verejného obstarávania na základe podnetu iného orgánu (napr. orgán auditu, Európska komisia a pod.). Uvedené subsumuje prípady, kedy sa poskytovateľ so zistením iného kontrolného orgánu stotožní a na základe týchto zistení vykoná opätovnú finančnú kontrolu verejného obstarávania. V prípade, ak poskytovateľ so zistením iného orgánu nesúhlasí, podáva podnet na výkon kontroly Úradu pre verejné obstarávanie.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I, 37.** bode, § 41 ods. 4 sa slová „jeho časť na predmet“ nahrádzajú slovami „jeho časť vzťahujúci sa na predmet“ a v čl. II, 6. bode, § 27a ods. 4 sa slová „jeho časti na predmet“ nahrádzajú slovami „jeho časti vzťahujúceho sa na predmet“.

V čl. I, 37. bode, § 41 ods. 3 a 4 a v čl. I, 38. bode, § 41a ods. 1 sa slovo „vzťahujúcich“ nahrádza slovom „vzťahujúci“.

Pripomienka doplnením chýbajúcich slov terminologicky precizuje navrhované znenie a zabezpečuje jeho súlad s ustanoveniami návrhu zákona (napr. čl. I, 37. bod návrhu zákona - § 41 ods. 1, 3 a 5).

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I, 37. bodu**

V čl. I, 37. bode, § 41 ods. 4 sa slová „po doručení rozhodnutia“ nahrádzajú slovami „po doručení rozhodnutia102)“.

Pripomienka spresňuje navrhovaný text doplnením odkazu na príslušný právny predpis rovnako ako je použitý v čl. I, 37. bod návrhu zákona - § 41 ods. 3 a 4.

**Ústavnoprávny výbor NR SR**

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bode 37.** § 41 odsek 5 znie:

„(5) Správny orgán na základe podnetu podľa odseku 3 alebo odseku 4 rozhodne o vrátení sumy uvedenej v žiadosti o vrátenie podľa odseku 1 alebo odseku 4.“.

Z ustanovenia § 41 ods. 5 sa vypúšťa pravidlo, podľa ktorého správny orgán rozhodol voči prijímateľovi o vrátení jeden a pol násobku pôvodne požadovanej sumy uvedenej v žiadosti o vrátenie v prípade, ak Úrad pre verejné obstarávania zistil také porušenia, za ktoré poskytovateľ vyzval prijímateľa na vrátenie poskytnutého príspevku alebo jeho časti. Prijímatelia tak budú povinní vrátiť iba tú časť poskytnutého príspevku alebo jeho časti, na ktorú sa bude vzťahovať zodpovedajúca finančná oprava za porušenie pravidiel a postupov verejného obstarávania.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bode 37.** § 41 sa vypúšťa odsek 6, vrátane poznámky pod čiarou k odkazu 102a.

Doterajšie odseky 7 až 11 sa označujú ako odseky 6 až 10, vzhľadom na nasledovnú zmenu sa v § 41 ods. 9 vnútorný odkaz „odsekov 9 a 11“ nahrádza vnútorným odkazom „odsekov 8 a 10“.

Vzhľadom na skutočnosť, že rozhodnutie správneho orgánu o vrátení jeden a pol násobku sumy uvedenej v žiadosti o vrátanie, bolo z ustanovenia § 41 ods. 5 vypustené, ustanovenie § 41 ods. 6 stratilo svoje opodstatnenie, nakoľko riešilo výlučne prípady, kedy by jeden a pol násobok nemohol byť uplatnený.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I, 37. bodu**

V čl. I, 37. bode, § 41 ods. 9 druhej vete sa slová „v rámci“ nahrádzajú slovom „z“.

Pripomienka terminologicky spresňuje navrhované ustanovenie v zmysle dikcie, že prostriedky Európskej únie sú poskytované vždy „z“ jej štrukturálnych a investičných fondov (§ 2 ods. 1 platného znenia zákona).

**Ústavnoprávny výbor NR SR**

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bod 37. a bod 38. a v čl. II bod 6.**

V čl. I, 37. bode, § 41 ods. 11, v 38. bode, § 41a ods. 7 a v čl. II, 6. bode, § 27a ods. 10 sa slovo „zápočtu“ nahrádza slovami „vzájomného započítania“.

Pripomienka terminologicky precizuje a zosúlaďuje v návrhu zákona a v rámci jeho rovnakých ustanovení použité pojmy.

**Ústavnoprávny výbor NR SR**

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bode 37.** sa § 41 dopĺňa odsekom 12, ktorý znie:

„(12) Rozhodnutie Rady Úradu pre verejné obstarávanie podľa osobitného predpisu102a) je preskúmateľné súdom na základe žaloby riadiaceho orgánu, orgánu auditu alebo certifikačného orgánu. Žaloba musí byť podaná najneskôr do siedmich rokov odo dňa právoplatnosti napadnutého rozhodnutia.“.

Poznámka pod čiarou k odkazu 102a znie:

„102a) § 177 ods. 12, § 179 ods. 3 a § 179a ods. 5 zákona č. 343/2015 Z. z.“.

Upravuje sa možnosť súdneho preskúmania rozhodnutia rady Úradu pre verejné obstarávanie vydaného v odvolacom konaní podľa § 177 ods. 12, v konaní podľa § 179 a v konaní podľa § 179a zákona č. 343/2015 Z. z., pričom aktívne legitimovaným subjektom je riadiaci orgán, orgán auditu alebo certifikačný orgán. Z ustanovenia § 178 ods. 3 v spojení s ods. 4 vyplýva, že proti rozhodnutiu rady o odvolaní nemožno podať opravný prostriedok, ale rozhodnutie rady o odvolaní je preskúmateľné súdom. Obdobne z ustanovenia § 179 ods. 6 a § 179a ods. 6 zákona č. 343/2015 Z. z. vyplýva, že proti rozhodnutiu rady nemožno podať opravný prostriedok, ale predmetné rozhodnutie je preskúmateľné súdom. Z uvedeného dôvodu bola do zákona doplnená aktívna legitimácia riadiacich orgánov, orgánu auditu a certifikačného orgánu, ktoré plnia úlohy v rámci poskytovania príspevku z európskych štrukturálnych a investičných fondov.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bod 37.**

V čl. I, 37. bode, poznámke pod čiarou k odkazu 101 sa slová „§ 169 ods. 3“ nahrádzajú slovami „§ 169 ods. 3 písm. c)“.

Pripomienka spresňuje znenie poznámky pod čiarou tak, aby bolo evidentné, že sa jedná o konanie, ktoré môže začať výlučne na základe podnetu orgánu štátnej správy pri poskytovaní prostriedkov z Európskej únie.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča neschváliť.**

1. **V čl. I bode 37.** poznámka pod čiarou k odkazu 101 znie:

„101) § 169 ods. 3 a § 179a zákona č. 343/2015 Z. z.“.

Poznámka pod čiarou k odkazu 101 sa dopĺňa o nové ustanovenie § 179a zákona č. 343/2015 Z. z., ktoré upravuje preskúmanie rozhodnutia mimo odvolacieho konania na základe podnetu riadiaceho orgánu, orgánu auditu alebo certifikačného orgánu. Na základe tohto inštitútu, o ktorom bude rozhodovať rada Úradu pre verejné obstarávanie, bude riadiaci orgán aktívne legitimovaný na podanie podnetu na preskúmanie prvostupňového rozhodnutia Úradu pre verejné obstarávanie, a to v lehote siedmich rokov odo dňa právoplatnosti napadnutého rozhodnutia. Na základe rozhodnutia rady Úradu pre verejné obstarávanie tak správny orgán rozhodne voči prijímateľovi o vrátení sumy uvedenej v žiadosti o vrátenie v prípade zistení porušenia pravidiel a postupov verejného obstarávania, ktoré mali alebo mohli mať vplyv na výsledok verejného obstarávania.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bode 38.** § 41a odsek 3 znie:

„(3) Správny orgán na základe podnetu podľa odseku 2 rozhodne o vrátení sumy uvedenej v žiadosti o vrátenie podľa odseku 1.“.

Z ustanovenia § 41a ods. 3 sa vypúšťa pravidlo, podľa ktorého správny orgán rozhodne voči prijímateľovi o vrátení jeden a pol násobku pôvodne požadovanej sumy uvedenej v žiadosti o vrátenie, ak prijímateľ nevrátil poskytnutý príspevok alebo jeho časť na základe žiadosti poskytovateľa. Prijímatelia tak budú povinní vrátiť iba tú časť poskytnutého príspevku alebo jeho časti, na ktorú sa bude vzťahovať zodpovedajúca finančná oprava za porušenie pravidiel a postupov verejného obstarávania.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bod 45. a v čl. II bod 15.**

V čl. I, 45. bode, § 44 ods. 2 a v čl. II, 15. bode, § 28b ods. 2 sa slovo „subjekt“ nahrádza slovom „orgán“.

Pripomienka koriguje navrhované znenie v zmysle dikcie, že právoplatné rozhodnutie v konaní v zmysle zákona č. 292/2014 Z. z. v znení neskorších predpisov vydávajú výlučne orgány.

**Ústavnoprávny výbor NR SR**

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I, 53. bodu**

V čl. I, 53. bode, § 47a ods. 1 sa slová „Orgány podľa § 5 ods. 1, § 6 ods. 1, § 7 ods. 1, § 9 ods. 1 a § 10 ods. 1“nahrádzajú slovami „Orgán zabezpečujúci ochranu finančných záujmov Európskej únie, centrálny koordinačný orgán, riadiaci orgán, certifikačný orgán a orgán auditu“.

Ide o legislatívno-technické zosúladenie s  používanou terminológiou.

**Ústavnoprávny výbor NR SR**

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I bode 55.** § 52 nadpise a celom texte sa slová „1. mája 2017“ nahrádzajú slovami „1. júna 2017“, slová „30. apríla 2017“ sa nahrádzajú slovami „31. mája 2017“ a slová „30. apríli 2017“ sa nahrádzajú slovami „31. máji 2017“.

Prechodné ustanovenie sa upravuje z dôvodu zmeny účinnosti zákona.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. II bod 2.**

V čl. II, 2. bode sa slová „§ 27a ods. 4“ nahrádzajú slovami „§ 27a ods. 7“.

Ide o legislatívno-technickú opravu nesprávneho vnútorného odkazu.

**Ústavnoprávny výbor NR SR**

**Výbor NR SR pre financie a rozpočet**

**Gestorský výbor odporúča schváliť.**

1. **V čl. II bod 5 znie:**

„5. V § 26 ods. 9 sa za slovo „ak“ vkladajú slová „prijímateľ, partner, riadiaci orgán,“.“.

V rámci navrhovanej novelizácie § 26 ods. 9 je predmetné ustanovenie vhodné doplniť rovnako aj o prípady, kedy v zmysle zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov je podozrivým zo spáchania trestného činu okrem prijímateľa aj osoba partnera alebo riadiaceho orgánu.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. II bode 6.** § 27a odsek 1 znie:

„(1) Ak riadiaci orgán na základe vlastného podnetu alebo podnetu iného orgánu zistí porušenie pravidiel a postupov verejného obstarávania, ktoré malo alebo mohlo mať vplyv na výsledok verejného obstarávania, prostredníctvom žiadosti o vrátenie vyzve prijímateľa na vrátenie poskytnutého príspevku alebo jeho časti vzťahujúceho sa na predmet zákazky; ak iný orgán ako riadiaci orgán zistí porušenie pravidiel a postupov verejného obstarávania, ktoré malo alebo mohlo mať vplyv na výsledok verejného obstarávania a riadiaci orgán s týmto zistením nesúhlasí, riadiaci orgán podá podnet orgánu podľa osobitného predpisu.66a)“.

V záujme úpravy, ktorá vychádza z aplikačnej praxe, sa dopĺňa pravidlo, že riadiaci môže vyzvať prijímateľa na vrátenie poskytnutého príspevku alebo jeho časti aj v prípade, ak riadiaci orgán zistil porušenia pravidiel a postupov verejného obstarávania na základe podnetu iného orgánu (napr. orgán auditu, Európska komisia a pod.). Uvedené subsumuje prípady, kedy sa riadiaci orgán so zistením iného kontrolného orgánu stotožní a na základe týchto zistení vykoná opätovnú finančnú kontrolu verejného obstarávania. V prípade, ak riadiaci orgán so zistením iného orgánu nesúhlasí, podáva podnet na výkon kontroly Úradu pre verejné obstarávanie.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. II bode 17.** § 46ag nadpise a celom texte sa slová „1. mája 2017“ nahrádzajú slovami „1. júna 2017“ a slová „30. apríla 2017“ sa nahrádzajú slovami „31. mája 2017“.

Prechodné ustanovenie sa upravuje z dôvodu zmeny účinnosti zákona.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. III bode 3.**

V čl. III, 3. bod znie:

„3. V § 20 ods. 1 slová „správa finančnej kontroly22)“, v § 20 ods. 3 slová „Správa finančnej kontroly“ a v § 20 ods. 4 slová „správa finančnej kontroly“ sa nahrádzajú slovami „Úrad vládneho auditu“.

Poznámka pod čiarou k odkazu 22 sa vypúšťa“.

V čl. III sa 4. bod vypúšťa a body 5 a 6 sa primerane prečíslujú.

Pripomienka legislatívno-technicky precizuje novelizačný bod tak, aby bolo presne zrejmé, v ktorých ustanoveniach sa nahrádzané slová nachádzajú.

**Ústavnoprávny výbor NR SR**

**Výbor NR SR pre financie a rozpočet**

**Gestorský výbor odporúča schváliť.**

1. **V čl. III bode 6.** § 25 sa v nadpise slová „1. mája 2017“ nahrádzajú slovami „1. júna 2017“ a slová „1. júla 2017“ sa nahrádzajú slovami „1. augusta 2017“.

Prechodné ustanovenie sa upravuje z dôvodu zmeny účinnosti zákona a v tejto súvislosti sa posúva lehota pre správcu pohľadávky štátu zabezpečiť evidenciu dlžníkov v centrálnom registri splatných pohľadávok štátu.

**Výbor NR SR pre financie a rozpočet**

**Gestorský výbor odporúča schváliť.**

1. **Za čl. III sa vkladá nový článok IV**, ktorý znie:

„**Čl. IV**

Zákon č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z. a zákona č. 315/2016 Z. z. sa mení a dopĺňa takto:

1. V § 5 ods. 3 písm. a) sa slová „5 000 eur“ nahrádzajú slovami „15 000 eur“.
2. V § 5 ods. 3 písm. b) a písm. d) sa slová „20 000 eur“ nahrádzajú slovami „50 000 eur“.
3. V § 5 ods. 3 písm. f) sa slová „70 000 eur“ nahrádzajú slovami „150 000 eur“.
4. V § 24 ods. 1 sa za slová „výsledku verejného obstarávania“ vkladá čiarka a slová „ak osobitný predpis46a) neustanovuje inak“.

Poznámka pod čiarou k odkazu 46a znie:

„46a) § 39 ods. 3 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.“.

1. V § 111 ods. 5 a § 117 ods. 4 sa za slovo „zmluvy“ vkladá čiarka a slová „ak osobitný predpis46a) neustanovuje inak.“.
2. V § 146 odsek 8 znie:

„(8) Člen rady je vylúčený z prejednávania a rozhodovania veci, ak so zreteľom na jeho pomer k veci, k účastníkom konania alebo k ich zástupcom možno mať pochybnosť o jeho nezaujatosti alebo ak sa v tej istej veci zúčastnil na konaní na inom stupni; to neplatí, ak sa člen rady v tej istej veci zúčastnil na konaní o odvolaní, pričom konanie o tomto odvolaní bolo zastavené a ani vtedy, keď rada preskúmala oneskorene podané odvolanie podľa § 177 ods. 15.“.

1. V § 177 odsek 11 znie:

„(11) Rada preskúma napadnuté rozhodnutie v celom rozsahu, pričom ak ide o rozhodnutie vydané v konaní o preskúmanie úkonov kontrolovaného podľa § 169 ods. 1 písm. a) až c) alebo § 169 ods. 2 a 3, rada preskúma aj postup zadávania zákazky alebo koncesie, ktorého sa predmetné rozhodnutie týka, v celom rozsahu; ak je to potrebné, doterajšie konanie doplní, prípadne zistené vady odstráni.“.

1. V § 179 odsek 5 znie:

„(5) Rada nemôže mimo odvolacieho konania rozhodnutie zrušiť alebo zmeniť po uplynutí troch rokov odo dňa právoplatnosti napadnutého rozhodnutia okrem konania podľa § 179a.“.

1. V § 179 ods. 6 sa za prvú vetu vkladá nová druhá veta, ktorá znie:

„Proti rozhodnutiu rady o preskúmaní rozhodnutia mimo odvolacieho konania nemožno podať opravný prostriedok.“.

1. Za § 179 sa vkladá § 179a, ktorý vrátane nadpisu znie:

„§ 179a

Preskúmanie rozhodnutia mimo odvolacieho konania na základe podnetu oprávneného orgánu

1. Rada na základe podnetu riadiaceho orgánu podľa osobitného predpisu,74a) orgánu auditu podľa osobitného predpisu,74b) alebo certifikačného orgánu podľa osobitného predpisu74c) preskúma rozhodnutie podľa § 174 a rozhodnutie podľa § 175, proti ktorému
2. nebolo podané odvolanie a ktoré je právoplatné,
3. bolo podané odvolanie, pričom konanie o tomto odvolaní bolo zastavené,
4. bol podaný podnet podľa tohto odseku, pričom konanie o tomto podnete bolo zastavené z dôvodu podľa § 177 ods. 10 písm. a), c) alebo d).
5. Podnet podľa odseku 1 je možné podať po uzavretí zmluvy, rámcovej dohody alebo koncesnej zmluvy, najneskôr však do siedmich rokov odo dňa právoplatnosti napadnutého rozhodnutia. Podnet podľa odseku 1 nemožno podať proti rozhodnutiu rady. Podnet podľa odseku 1 musí obsahovať

a) identifikačné údaje orgánu, ktorý podnet podáva,

b) označenie rozhodnutia, proti ktorému podnet smeruje,

c) opis rozhodujúcich skutočností a označenie dôkazov,

d) návrh na rozhodnutie,

e) podpis oprávnenej osoby.

1. Konanie podľa odseku 1 sa začína dňom doručenia podnetu. Rada rozhodne do 45 dní odo dňa doručenia kompletnej dokumentácie v origináli úradu.
2. Pri preskúmavaní rozhodnutia vychádza rada z právneho stavu a skutkových okolností v čase vydania rozhodnutia.
3. Rada pri preskúmaní rozhodnutia na základe podnetu podľa odseku 1 rozhodnutie zruší alebo zmení, ak bolo vydané v rozpore so zákonom, v opačnom prípade podnet podľa odseku 1 zamietne.
4. Proti rozhodnutiu rady o podnete podľa odseku 1 nemožno podať opravný prostriedok. Rozhodnutie rady o podnete podľa odseku 1 je preskúmateľné súdom.
5. Na preskúmanie rozhodnutia na základe podnetu podľa odseku 1 sa primerane použijú ustanovenia § 170 až 178 okrem § 172, § 177 ods. 6.“.

Poznámky pod čiarou k odkazom 74a, 74b a 74c znejú:

„74a) § 7 zákona č. 292/2014 Z. z.

74b) § 10 ods. 1 zákona č. 292/2014 Z. z.

74c) § 9 ods. 1 zákona č. 292/2014 Z. z.“.

1. V § 185 ods. 2 sa slová „§ 177 až 179“ nahrádzajú slovami „§ 177 až 179a“.
2. Za § 187a sa vkladá § 187b, ktorý vrátane nadpisu znie:

„§ 187b

Prechodné ustanovenia k úpravám účinným od 1. júna 2017

(1) V konaní začatom pred 1. júnom 2017, ktoré nebolo právoplatne ukončené, sa postupuje podľa predpisov účinných do 31. mája 2017.

(2) V konaní, ktoré začne úrad po 31. máji 2017 a vzťahuje sa na verejné obstarávanie, pri ktorom bolo oznámenie o vyhlásení verejného obstarávania, oznámenie použité ako výzva na súťaž alebo výzva na predkladanie ponúk odoslané na uverejnenie do 17. apríla 2016, sa postupuje podľa predpisov účinných do 17. apríla 2016.

(3) Postup zadávania zákazky, pri ktorom bola výzva na predkladanie ponúk odoslaná na uverejnenie alebo postup zadávania zákazky preukázateľne začatý do 31. mája 2017 sa dokončí podľa predpisov účinných do 31. mája 2017.“.“.

Doterajší čl. IV sa primerane prečísluje.

K bodom 1. až 3.:

Navrhovaným zvýšením finančných limitov sa sleduje zjednodušenie a zefektívnenie procesu verejného obstarávania pri nízkych prahových hodnotách, a tým zníženie administratívnej záťaže verejných obstarávateľov.

K bodom 4. a 5.:

Dopĺňa sa odkaz na ustanovenie § 39 ods. 3 zákona č. 292/2014 Z. z., ktorý okrem iného upravuje povinnosť prijímateľa (verejný obstarávateľ, obstarávateľ, osoba podľa § 8) archivovať kompletnú dokumentáciu k verejnému obstarávaniu do 31.12.2028 alebo aj po tomto dátume, ak do 31.12.2028 nedošlo k vysporiadaniu finančných vzťahov medzi poskytovateľom a prijímateľom. Predĺženie lehoty na archiváciu dokumentácie k verejnému obstarávaniu bolo doplnené z dôvodu zabezpečenia výkonu kontroly a auditu vo vzťahu k zákazkám financovaným z fondov EÚ aj po uplynutí päťročnej lehoty na archiváciu upravenej v zákone č. 343/2015 Z. z.

K bodu 6.:

Boli doplnené prípady, kedy člen rady Úradu pre verejné obstarávanie nie je vylúčený z prejednávania a rozhodovania veci, ak sa v tej istej veci zúčastnil na konaní o odvolaní, a to v záujme zabezpečenia účasti týchto členov rady Úradu pre verejné obstarávanie v konaní o preskúmanie rozhodnutia mimo odvolacieho konania podľa § 179 zákona č. 343/2015 Z. z. a v konaní o preskúmanie rozhodnutia mimo odvolacieho konania na základe podnetu oprávneného orgánu podľa § 179a zákona č. 343/2015 Z. z.

K bodu 7.:

V záujme jednoznačnosti výkladu dotknutého ustanovenia zákona bolo zdôraznené, že Úrad pre verejné obstarávanie pri výkone kontroly podľa § 169 ods. 1 až 3 zákona č. 343/2015 Z. z. preskúmava postup zadávania zákazky, ktorého sa výkon kontroly týka, v celom rozsahu, t. j. nielen vo väzbe na opis rozhodujúcich skutočností uvedený v podnete.

K bodu 8.:

Ustanovenie sa odvoláva na osobitné pravidlo pri konaní o preskúmanie rozhodnutia mimo odvolacieho konania na základe podnetu oprávneného orgánu podľa § 179a zákona č. 343/2015 Z. z., v rámci ktorého je možné podať podnet až do siedmich rokov odo dňa právoplatnosti napadnutého rozhodnutia.

K bodu 9.:

Dopĺňa sa pravidlo, podľa ktorého proti rozhodnutiu rady Úradu pre verejné obstarávanie o preskúmaní rozhodnutia mimo odvolacieho konania nemožno podať opravný prostriedok, rozhodnutie je preskúmateľné iba súdom.

K bodu 10.:

Dopĺňa sa osobitný inštitút týkajúci sa preskúmania rozhodnutia mimo odvolacieho konania na základe podnetu oprávneného orgánu v záujme zabezpečenia vrátenia poskytnutého príspevku alebo jeho časti od prijímateľa v prípade zistení porušenia pravidiel a postupov verejného obstarávania financovaného z fondov EÚ. Orgánom oprávneným podať podnet je riadiaci orgán zodpovedný za finančnú kontrolu verejného obstarávania financovaného z príslušného operačného programu, orgán auditu alebo certifikačný orgán, ktorí vykonávajú vlády audit, resp. certifikačné overovanie, ktorého súčasťou je aj kontrola verejného obstarávania financovaného z fondov EÚ. Uvedený inštitút sa upravuje z dôvodu skutočnosti, že mnohé verejné obstarávania v čase výkonu následnej kontroly, resp. auditu zo strany národných kontrolných orgánov alebo zo strany Európskej komisie alebo Európskeho dvora audítorov, už boli predmetom kontroly zo strany Úradu pre verejné obstarávanie (napr. z titulu ustanovenia § 169 ods. 2, ktoré upravuje povinnosť prijímateľa podať podnet na výkon kontroly na Úrade pre verejné obstarávanie v prípade nadlimitnej zákazky čo aj z časti financovanej z fondov EÚ). V praxi nastávajú prípady, že následná kontrola, audit, ktorý sa môže uskutočniť aj niekoľko rokov po podpise zmluvy s úspešným uchádzačom, identifikuje zistenia, ktoré nie sú predmetom právoplatného prvostupňového rozhodnutia Úradu pre verejné obstarávanie. Z uvedeného dôvodu, v záujme zabezpečenia možnosti pre poskytovateľa príspevku, rozhodnúť o vrátení poskytnutého príspevku alebo jeho časti voči prijímateľovi, bolo potrebné upraviť inštitút, na základe ktorého by bolo možné podať podnet na preskúmanie prvostupňového rozhodnutia Úradu pre verejné obstarávanie, pričom aktívne legitimovanými subjektmi by boli riadiace orgány, orgán auditu a certifikačný orgán. Zároveň bolo potrebné určiť primeranú lehotu, v rámci ktorej je možné podať podnet na preskúmanie rozhodnutia mimo odvolacieho konania na základe podnetu oprávneného orgánu, ktorá bola určená na sedem rokov odo dňa právoplatnosti napadnutého rozhodnutia. Uvedená lehota bola určená s ohľadom na obdobie oprávnenosti v rámci programového obdobia 2014-2020.

K bodu 11.:

Všeobecný predpis o správnom konaní sa vzťahuje aj na preskúmanie rozhodnutia mimo odvolacieho konania na základe podnetu oprávneného orgánu podľa § 179a zákona č. 343/2015 Z. z.

K bodu 12.:

Upravujú sa prechodné ustanovenia k úpravám účinným od 1. júna 2017.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. IV** sa slová „1. mája 2017“ nahrádzajú slovami „1. júna 2017“.

V súvislosti s predpokladaným termínom prerokovania a schválenia návrhu zákona v Národnej rade Slovenskej republiky a z dôvodu zabezpečenia primeranej legisvakancie sa účinnosť zákona posúva z 1. mája 2017 na 1. júna 2017.

**Výbor NR SR pre financie a rozpočet**

**Gestorský výbor odporúča schváliť.**

Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. **1 až 29 a 31 až 43** hlasovať spoločne s návrhom gestorského výboru **schváliť.**

O bode spoločnej správy č. **30** hlasovať s návrhom gestorského výboru **neschváliť.**

V.

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 349) odporúča Národnej rade Slovenskej republiky predmetný vládny návrh zákona **schváliť** **v znení pozmeňujúcich a doplňujúcich návrhov** uvedených v tejto spoločnej správe.

Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 349a) bola schválená uznesením gestorského výboru **č. 136 z 15. marca 2017**.

Týmto uznesením výbor zároveň poveril spoločného spravodajcu, poslanca **Petra Náhlika,** aby na schôdzi Národnej rady Slovenskej republiky pri rokovaní o predmetnom vládnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Bratislava 15. marca 2017

**Ladislav Kamenický, v.r.**

**predseda**

**Výboru NR SR pre financie a rozpočet**